Dokument ta' ħidma ta’ l-istaff tal-Kummissjoni - Dokument anċillari għall- Komunikazzjoni mill-Kumissjoni lill-Kunsill u l-Parlament Ewropew - Kuntratti multi-annwali għall-kwalità fl-infrastruttura ferrovjarja - Sommarju tal-valutazzjoni ta’ l-impatt {COM(2008)54 finali} {SEC(2008)131} {SEC(2008)132} /* SEK/2008/0133 finali */





[pic] | KUMMISSJONI TAL-KOMUNITAJIET EWROPEJ | Brussel 6.2.2008 SEG(2008) 133 DOKUMENT TA' ĦIDMA TA’ L-ISTAFF TAL-KUMMISSJONI Dokument anċillari għall- KOMUNIKAZZJONI MILL-KUMISSJONI LILL-KUNSILL U L-PARLAMENT EWROPEW Kuntratti multi-annwali għall-kwalità fl-infrastruttura ferrovjarja SOMMARJU TAL-VALUTAZZJONI TA’ L-IMPATT {COM(2008)54 finali}{SEC(2008)131}{SEC(2008)132} WERREJ 1. In-natura tal-problema 3 2. Konsultazzjoni mal-partijiet interessati 3 3. Għanijiet 3 4. L-alternattivi ta' politika 4 5. Analiżi ta' l-impatti 4 5.1. Impatti ekonomiċi 4 5.1.1. Spejjeż imnaqqsa għall-manutenzjoni 4 5.1.2. Impatti fuq it-tariffi għall-użu ta’ l-infrastruttura 6 5.1.2.1. Impatti diretti fuq il-kwalità ta’ l-infrastruttura (Impatti 3a u 3b) 6 5.2. Impatti soċjali 8 5.3. Impatti ambjentali 9 5.4. Impatti fuq l-ispejjeż amministrattivi 10 5.4.1. Impatt nru.5 - Spejjeż amministrattivi 10 6. Tqabbil ta' l-alternattivi 10 7. Monitoraġġ u valutazzjoni 13 1. IN-NATURA TAL-PROBLEMA Dan ir-rapport jistipula l-impatti ewlenin ta’ tliet alternattivi differenti ta’ politika għall-kuntratti multi-annwali fir-rigward tal-finanzjament għall-manutenzjoni ta’ l-infrastruttura ferrovjarja. L-akbar problema hi l-kwalità ta’ l-infrastruttura li, f’ċerti partijiet tal-Komunità, sejra lura minħabba nuqqas ta’ finanzjament adegwat għall-manutenzjoni ta’ l-infrastruttura. Jekk din il-problema tibqa’ ma tissolviex, ix-xogħol ta’ manutenzjoni jkompli sejjer lura tant li eventwalment, jillimita l-kompetittività tat-trasport ferrovjarju ma’ mezzi oħra tat-trasport. Grafika 1-1 – Illustrazzjoni analitika tal-problema [pic] 2. KONSULTAZZJONI MAL-PARTIJIET INTERESSATI Il-KE tirrikonoxxi l-importanza ta’ konsultazzjoni, mal-partijiet interessati, dwar problemi relatati mal-finanzjament għall-manutenzjoni ta’ l-infrastruttura ferrovjarja. Il-konsultazzjonijiet li saru fil-perjodu 2006-2007 għenu sabiex jitfasslu l-alternattivi ta’ politika u jivvalutaw l-impatti possibbli tat-teħid ta’ azzjoni f’dan il-qasam. 3. GħANIJIET L-għanijiet ewlenin ta’ strateġija li jintużaw kuntratti multi-annwali huma: - biex it-trasport ferrovjarju jkun kompetittiv fil-konfront ta’ mezzi oħra ta’ trasport; - biex il-manutenzjoni ta’ l-infrastruttura ekonomika ssir b’mod aktar effikaċi mil-lat ta’ l-ispejjeż u b’mod li tkun tissodisfa aħjar il-ħtiġijiet ta’ l-utenti; - biex l-amministraturi ta’ l-infrastruttura jingħataw kondizzjonijiet aqwa li jippermettulhom jiksbu l-istabbiltà finanzjarja u l-indipendenza fl-amministrazzjoni tagħhom. 4. L-ALTERNATTIVI TA' POLITIKA Fid-Dokument ta’ Konsultazzjoni tiegħu li ħareġ fit-12 ta’ Lulju 2007, id-DĠ TREN identifika u ppreżenta dawn l-alternattivi ta' politika li ġejjin. Alternattiva A: "Kollox jibqa’ l-istess”: l-użu ta’ kuntratti multi-annwali f’xi Stati Membri biss, filwaqt li l-oħrajn jiddeċiedu kull sena li jkopru t-telf li jkun ġarrab l-amministratur ta' infrastruttura fl-imgħoddi. Il-Kummissjoni tqabbel l-aħjar prattiċi ta’ negozjar, modifika u estensjoni tal-kuntratti multi-annwali, inkluż format għar-rappurtar tal-qagħda ta’ l-infrastruttura. Alternattiva B: L-iffissar ta' obbligi għar-rappurtar, konsultazzjoni u pubblikazzjoni ta' informazzjoni dwar il-kwalità ta' l-infrastrutturi u l-ispejjeż għall-manutenzjoni. L-Istati Membri, bl-għajnuna ta’ l-entitajiet regolatorji tagħhom, għandhom jiffissaw, jimmonitorjaw u jinfurzaw miri kwantifikati għat-tnaqqis ta’ l-ispejjeż. L-amministraturi ta’ l-infrastruttura, mill-inqas, jippubblikaw ir-riżultati tagħhom kull sena. L-Istati Membri għandhom il-libertà li jiddeċiedu jekk, apparti li japplikaw il-miżuri regolatorji, jiffirmawx kuntratt multi-annwali wkoll. Alternattiva C: L-obbligi skond l-alternattiva B flimkien ma’ l-introduzzjoni ta’ ftehimiet multi-annwali jsiru obbligatorji permezz ta’ reviżjoni tal-leġiżlazzjoni ta’ l-UE. Qabel ma jawtorizza kuntratt ġdid, l-istat jikkonsulta mal-partijiet interessati dwar proposta għal kuntratti multi-annwali, imbagħad jinnegozja d-daqs u l-kwalità tan-netwerk, li wara, jibqa’ jimmonitorjahom. L-intervent diskret mill-istat fl-amministrazzjoni ta’ l-infrastruttura jista’ jseħħ biss fil-każijiet previsti fil-kuntratt, b’mod li l-amministratur ta’ l-infrastruttura jkun jista’ jimmira li jikseb l-għanijiet miftiehma, b'indipendenza kbira fl-amministrazzjoni tiegħu. 5. ANALIżI TA' L-IMPATTI[1] 5.1. Impatti ekonomiċi 5.1.1. Spejjeż imnaqqsa għall-manutenzjoni Skond ir-risposti li waslu, it-tnaqqis mill-ispejjeż mistenni jkun aktar (bejn 2% u 10% aktar), minħabba ż-żieda fl-effiċjenza dovuta għal programmazzjoni aħjar tax-xogħol u għall-ekonomiji tal-kobor li huma r-riżultat ta’ l-esternalizzazzjoni ( outsourcing ) ta’ kuntratti għal żmien itwal, u allura akbar (bejn 5% u 10% akbar). L-ispejjeż tal-persunal intern (bejn 0.1% u 3%) jidhru li huma aktar diffiċli li jitnaqqsu, anke fil-kuntest ta' kuntratti multi-annwali għal tul ta' żmien medju. It-Tabella 5-1 tagħti sinteżi tat-tnaqqis mill-ispejjeż (miljuni ta' EURO u % ta' l-ispejjeż). Tabella 5-1 – Stima ta’ l-impatti fuq it-tnaqqis mill-ispejjeż għall-manutenzjoni[2] Medja tat-roħs fit-tariffi għal kull km ta' ferrovija | 0,21 € / km ta’ ferrovija | 0.07 € / km ta’ ferrovija | 0 € / km ta’ ferrovija | Ir-roħs fit-tariffi jidher ftit meta mqabbel mat-tariffi għall-użu ta’ l-infrastruttura li s-soltu jkollhom medja ta’ bejn 2 u 4 €/km ta’ ferrovija, minħabba: (1) it-tnaqqis mill-ispejjeż għall-manutenzjoni huwa inqas minn 7% tat-total tagħhom u (2) it-tariffi ma jkoprux l-ispejjeż għall-manutenzjoni biss, iżda anke tipi oħra ta’ spejjeż li jġarrbu l-amministraturi ta’ l-infrastruttura. 5.1.2.1. Impatti diretti fuq il-kwalità ta’ l-infrastruttura (Impatti 3a u 3b) It-twaqqif ta’ sistema pubblika li timmonitorja l-ispejjeż u l-kwalità ta’ l-infrastruttura x’aktarx li żżid il-pressjoni fuq l-amministraturi ta’ l-infrastruttura. Din is-sistema trendi forniment tas-servizzi ta’ l-infrastruttura aktar trasparenti. Dan, flimkien mal-possibbiltà ta’ politiki ta’ manutenzjoni u ta’ tiġdid f’kuntest ta’ ppjanar multi-annwali li jiġu mfasslin fuq id-domanda, għandu jtejjeb il-kwalità ta’ l-infrastruttura u b’konsegwenza, il-kwalità tas-servizz ukoll. Dawn it-tipi ta’ impatti huma possibbli biss f’għadd limitat ta’ pajjiżi, peress li l-biċċa l-kbira tal-pajjiżi ta’ l-UE għandhom livelli medji għoljin tal-kwalità ta’ l-infrastruttura. Tabella 5-3 - Impatti fuq il-kwalità ta’ l-infrastruttura Valur stmat fuq is-sikurezza (%) | Valur stmat fuq il-puntwalità (%) | Differenza fl-ammont ta’ sikurezza minn qabel għal wara l-kuntratt multi-annwali (Għadd ta’ qbiż mill-binarji kull miljun km ta’ ferrovija) | Differenza fil-puntwalità minn qabel għal wara l-kuntratt multi-annwali (%) | Valuri medji (UE 25) | 5,630% | 2,823% | -0,036 | 2,556% | L-impatti ekonomiċi indikati hawn taħt għandhom jiġu vvalutati b’mod aktar kwalitattiv [3] . Bħala indikazzjoni tal-valur ta’ l-impatt, it-tabella li jmiss turi l-għadd ta’ Stati Membri li x’aktarx li l-impatt iseħħ fihom, flimkien mat-tul korrispondenti tal-linja. Tabella 5-4 – Valutazzjoni kwalitattiva ta’ l-impatti ekonomiċi NOx | - 6.482,9 | + 783,3 | - 5.699,6 | PM10 | - 161,3 | + 47,4 | - 113,9 | CO2 | - 608.933,1 | + 44.173,5 | - 564.759,5 | Dawn l-imp atti jikkon ċernaw biss lill-15-il pajjiż li fihom huma possibbli: attwalment ma jintużawx kuntratti multi-annwali, it-tariffi jkopru (iżda mhux għal kollox) l-ispejjeż għall-manutenzjoni, il-kwalità ta’ l-infrastruttura mhix baxxa ħafna. 5.4. Impatti fuq l-ispejjeż amministrattivi 5.4.1. Impatt nru.5 - Spejjeż amministrattivi Bil-kuntratti multi-annwali, l-amministraturi ta’ l-infrastruttura jimpenjaw ruħhom li jagħmlu xogħol ta’ rappurtar, konsultazzjoni u pubblikazzjoni ta’ informazzjoni dwar il-kwalità ta’ l-infrastruttura u l-ispejjeż tal-manutenzjoni. Ġew ikkunsidrati żewġ każi: Fil-każ a), tinġabar biss dejta dwar il-kwalità tas-servizz tat-trasport, eż. l-għadd ta’ linji li għandhom veloċità inqas mill-veloċità teoretika. Din id-dejta diġà hija disponibbli u għalhekk, l-ispejjeż addizzjonali huma żgħar. Fil-każ b), l-amministraturi ta’ l-infrastruttura jivvalutaw il-kundizzjoni tal-linji permezz ta’ ferroviji apposta. Dan jista’ jkollu impatt fil-21 Stati Membri fejn dan it-tip ta' tagħmir għadu mhux jintuża. Fid-dawl ta’ dak li ntqal hawn fuq, u jekk l-Istat Membru juża kuntratt multi-annwali, l-ispejjeż amministrattivi jitkejlu kif ġej: - Spejjeż totali għall-perjodu tal-kuntratt multi-annwali, f’każ li kull amministratur ta’ l-infrastruttura jixtri u juża ferroviji għall-kejl biss: € 513.8 miljun bħala investiment inizjali flimkien ma’ € 35.2 miljun fis-sena bħala spejjeż tat-tħaddim; - Spejjeż totali għall-perjodu tal-kuntratt multi-annwali b’kunsiderazzjoni għall-possibbiltà ta’ xiri jew bejgħ tas-servizzi ta’ ferroviji għall-kejl fin-netwerk Ewropew (jiġifieri, il-ferroviji jintużaw f’netwerks differenti): € 69.44 miljun bħala investiment inizjali flimkien ma’ € 4.75 miljun fis-sena bħala spejjeż varjabbli. L-ispejjeż amministrattivi li x’aktarx li jirriżultaw għall-entità indipendenti (l-entità regolatorja) inkarigata li timmonitorja l-prestazzjoni tal-kuntratt fir-rigward ta’ għanijiet fissi u li ssolvi tilwim bejn l-Istat u l-Amministratur ta’ l-Infrastruttura, meta l-għanijiet ma jintlaħqux, ġew stmati li jammontaw għal[9]: - netwerks żgħar: € 299 200 fis-sena; - netwerks ta’ daqs medju jew kbir: € 545 600 fis-sena; 6. TQABBIL TA' L-ALTERNATTIVI It-tliet alternattivi ta’ politika deskritti fil-kapitoli ta’ qabel ġew imqabbla permezz ta’ analiżi bl-użu ta’ diversi kriterji. It-Tabella 6-1 turi l-impatti tat-tliet alternattivi u l-piż relattiv tagħhom, filwaqt li t- Tabella 6-2 tindika l-punteġġ mogħti lil kull alternattiva, li nħadem bħala l-medja mwieżna tal-punteġġ ta’ kull tip ta’ impatt separatament. L-Alternattiva C tikseb l-ogħla punteġġ, li juri li din l-alternattiva għandha koerenza ogħla mill-alternattivi l-oħra u fir-rigward ta’ l-għanijiet tal-kuntratti multi-annwali. Tabella 6-1 - Analiżi ta’ l-Alternattivi ta’ Politika, bl-użu ta’ Diversi Kriterji Alternattiva A | 25,50 | Alternattiva B | 26,50 | Alternattiva C | 37,00 | 7. MONITORAġġ U VALUTAZZJONI Għall-għanijiet ta’ politika ewlenin, ġie identifikat grupp ta' indikaturi bażi f’konformità mal-kriterji stabbiliti għall-linji ta’ gwida ta’ valutazzjoni ta’ l-impatt tal-Kummissjoni Ewropea (il-kriterji “SMART”): speċifiċi ( Specific ), jitkejlu ( Measureable ), aċċettati (mill-istaff, partijiet interessati, Accepted ), realistiċi (relatati mill-qrib ma’ l-għanijiet li jridu jintlaħqu, Realistic ) u jiddependu fuq iż-żmien ( Time-depenedent ). Barra minn hekk, l-indikaturi ntgħażlu bil-ħsieb li jkunu kredibbli għal min mhux espert, li jinftehmu mingħajr diffilkultà u li l-interpretazzjoni tagħhom tkun faċli; li l-monitoraġġ tagħhom ikun faċli u li ma jkunux jistgħu jiġu manipulati. L-indikaturi ntgħażlu biex jitkejlu l-impatt fuq il-parametri ta’ l-infrastruttura (eż., il-kwalità ta’ l-infrastruttura) u l-aspetti ekonomiċi u finanzjarji tal-ġestjoni ta’ l-“infrastruttura” (eż., l-istabbiltà finanzjarja ta’ l-Amministraturi ta’ l-Infrastruttura). Il-grupp ta’ indikaturi proposti ser jiġi kumplimentat skond il-kondizzjonijiet ex-ante ta’ kull netwerk u skond l-għażliet individwali ta’ kull Stat Membru. Każ a) – Grupp bażiku ta’ indikaturi finanzjarji u indikaturi relatati mal-kwalità ta’ l-infrastruttura Il-parametri ekonomiċi u ta’ kwalità kollha li ma jeħtiġux strumenti ta’ kejl sofistikati (bħall-ferroviji għall-kejl deskritti fil-kapitolu “spejjeż amministrattivi”). Għall-kwalità ta’ l-infrastruttura, dawn huma r-rekwiżiti minimi għall-kontroll ta’ kif il-kwalità ta’ l-infrastruttura tkun qiegħda tinbidel f’termini ta’ l-impatt tagħha fuq is-servizz (“il-perċezzjoni tal-kwalità ta’ l-infrastruttura”). Jiġu inklużi wkoll l-indikaturi ekonomiċi kollha. Każ b) – Grupp estiż ta’ indikaturi relatati mal-kwalità ta’ l-infrastruttura L-indikaturi tal-każ b) jinkludu l-indikaturi kollha tal-każ a) flimkien ma’ indikaturi oħra tal-kwalità bbażati fuq il-parametri ta’ kejl tal-ferroviji. [1] In-numerazzjoni ta’ l-impatti hija koerenti mal-verżjoni t-twila tal-valutazzjoni ta’ l-impatt. Id-dejta nġabret minn sorsi bħar-rapporti annwali ta' l-amministraturi ta' l-infrastruttura (2005), l-istudju dwar il-kuntratti multi-annwali li sar mill-Ecorys għad-DĠ TREN (2006), l-istatistiċi internazzjonali dwar is-settur ferrovjarju ta' l-UIC (2005), l-istatistiċi ta' l-Eurostat (2005) u stħarriġ li sar għal il-valutazzjoni ta’ l-impatt attwali (2007). [2] Il-probabbiltà ta’ l-impatti hija indikata f’termini ta’ l-għadd ta’ pajjiżi fejn l-impatt jiġi/ma jiġix osservat. [3] Il-valur ta’ l-impatt huwa indikat f’termini ta’ km ta’ linji tan-netwerk li l-impatt ikun mistenni jseħħ fih; l-għadd korrispondenti ta’ Stati Membri jidher fil-parenteżi. [4] Il-probabbiltà ta’ dan l-impatt ġiet valutata mingħajr konsiderazzjoni għall-ipoteżi dwar l-impatt fuq it-tariffi. [5] Teoretikament, il-kumpaniji ferrovjarji jistgħu jippruvaw jirkupraw parti mid-defiċit ta’ l-operat tagħhom (jekk ikollhom defiċit) jew jużaw ir-riżorsi mġemmgħa għal finijiet oħrajn (eż. investimenti ġodda f'vetturi ferrovjarji). Madankollu, din il-valutazzjoni ta’ l-impatt tassumi li r-riżorsi mġemmgħa bit-tnaqqis ta’ l-ispejjeż jmorru kollha għall-utenti finali, kif diġà ddikjarat fir-Rapport tal-Bidu. [6] L-analiżi ffokat fuq it-trasport tal-merkanzija biss, minħabba li n-natura elastika tad-domanda għat-trasport tal-passiġġieri tindika differenzi akbar bejn l-Istati Membri milli turi n-natura tat-trasport ferrovjarju. Barra minn hekk, ma jeżistix valur medju tan-natura elastika tat-trasport għall-passiġġieri, filwaqt li għat-trasport tal-merkanzija dan il-valur jeżisti. [7] Il-valur ta’ l-impatt huwa indikat f’termini ta’ km ta’ linji tan-netwerk li l-impatt ikun mistenni jseħħ fih; l-għadd korrispondenti ta’ Stati Membri jidher fil-parenteżi. [8] Il-fatturi ta’ emissjoni li jikkorrispondu għas-sustanzi li l-aktar iniġġsu (CO2, NOx, PM) ġew applikati għat-tnaqqis stmat fit-traffiku tat-triq, bl-għan li jiġu valutati l-effetti favur l-ambjent. Il-fatturi ta’ emissjoni jittieħdu mid- database TREMOVE. [9] Ara r-Rapport ta’ Sinteżi għall-ipoteżi li ntużat biex jiġi kalkulat in-numru u l-ispejjeż unitarji (FTE) korrispondenti għall-ispejjeż tal-persunal (professjonisti speċjalizzati fil-monitoraġġ u r-rappurtar, u tekniċi speċjalizzati) u għal spejjeż oħra għat-tħaddim ta’ l-entitajiet regolatorji.